Henki Kaikkivaltiaan mun ylläni, -
Henki rohkeuden ja viisauden.
Hei! Olen Mari Valkonen.
Tänään puhun aiheesta Yksinäisyydestä yhteyteen.
Teen itse paljon rukoustyötä ja olen huomannut, -
että ihmisten yksinäisyys on aikamme vitsaus.
On myös jotenkin vaikeaa löytää sitä iloa Herrasta.
Tässä ohjelmassa kerron, -
mitä Jumala on minulle näitten vuosien aikana opettanut.
Kun puhumme ristinpuusta, niin voimme ajatella, -
että se pystypuu on suhteemme Jumalaan, -
ja se vaakapuu on meidän suhteemme toisiin ihmisiin.
Jotta voi olla vaakapuu, niin tärkeää on, -
että se pystypuu eli Jumala-suhteemme on kunnossa.
Monesti mietimme, kun Raamatun mukaan -
meidän tulisi katsoa Jeesusta kasvoista kasvoihin.
Meidän on vähän vaikea käsittää, mitä tarkoittaa, -
että Jumala haluaa meidän katsovan kasvoista kasvoihin.
Tässä ohjelmassa puhun siitä, mitä se tarkoittaa täällä maan päällä.
Kerran taivaassa saamme suoraan katsoa Jeesusta kasvoista kasvoihin -
mutta mitä se on täällä maan päällä?
Ortodoksit käyttävät paljon ikoneja.
Niin kuin tiedät, ikonissa, niin Jeesuksenkin ikonissa -
silmät katsovat suoraan sinuun. Jumala puhuu usein kasvoista.
Niillä täytyy olla silloin jokin erityinen merkitys Jumalalle.
Meille on hyvin tärkeää, että me katsomme muita kasvoista kasvoihin.
Korona-aikana meillä oli puute siitä, -
että emme pystyneet katsomaan ihmisiä silmiin.
On tutkittu, että kun katsoo toista silmiin hyväksyen ja lempeästi, -
se saa meissä aikaan sen, että hormonit alkavat toimia -
ja saamme siitä kokea mielihyvää.
Minusta yksi ongelma korona-aikana oli, -
että ehkä vain soittelimme emmekä nähneet ystäviä.
Moni tietää, kuinka ihanaa on mennä vaikka ystävän kanssa kahville.
Juttelet vähän aikaa ystävän kanssa.
Yhtäkkiä huomaatkin, että maailma on oikeastaan ihan hyvä.
Sinäkin olet hyvä. Joku jakaa kanssasi samat ajatukset.
Saat kokea itsesi hyväksytyksi.
Toki siinä tapauksessa, että se katse on hyväksyvä -
eikä jotenkin aliarvioiva tai tuomitseva.
Sen takia Jumalakaan ei turhaan puhu meille -
kasvoista kasvoihin katsomisesta.
Taiteessa kuvataan semmoinen ihminen sivusta päin, -
johon ei haluta samaistua.
Esimerkiksi Juudas Iskariot on kuvattu sivusta päin.
Tietyllä tavalla kasvottomuus meinaa samaa, -
kuin helvetti, kadotus, missä ei ole kasvoja.
Emme näe siellä Jumalan kasvoja emmekä muitten kasvoja.
Katseen täytyy olla jotenkin merkityksellinen kaikille, -
semmoisillekin, jotka eivät usko.
Kerrotaan, että kun Venäjällä bolshevikit menivät kirkkoihin -
ja ryöstivät taidetta, niin he monesti sotkivat -
Jeesuksen ja ikonien silmät.
Ajattelen, että omatunto heitä soimasi -
eivätkä he kestäneet katsoa niitä silmiä.
Katse liittyy meidän olemassaoloomme.
Saamme kokea, että Jumala katsoo meitä.
Hänen katseensa seuraa meitä.
Jo pieni lapsi saa kokea, että häntä katsotaan.
On jännää nähdä pienen lapsen muuttuva ilme, -
kun aikuinen katsoo ja hymyilee.
Lapsen koko kehitys riippuu siitä, millaisia peilejä hän on saanut.
Onko hän saanut ollenkaan peilejä? Kerrotaan lastenkodin lapsista, -
jotka eivät ole saaneet rakkautta. He ovat saaneet ruoan -
ja muun huolenpidon, mutta heillä ei ole ollut niitä kasvoja.
Niin he kuolevat siihen.
Miten me voimme etsiä Jumalaa ja Hänen kasvojaan?
Puhutaan, että Jaakob ja Mooses katsoivat Jumalaa -
kasvoista kasvoihin. Jaakob iloitsee siitä, että jäi henkiin, -
vaikka katsoi Jumalaa kasvoista kasvoihin, -
tosin vähän loukkaantuneena lonkkavaivaisena.
Mooses kävi tapaamassa Jumalaa.
Sen jälkeen hänen kasvonsa loistivat kirkkautta niin paljon, -
että hänen piti laittaa peite kasvoilleen.
Mooses oli jotenkin häpeissäänkin. Kun kirkkaus lähti kasvoilta, -
niin hän halusi peittää sen. Kuitenkin Uuden liiton aikana -
meilläkin on mahdollisuus katsoa Jumalaa.
Se on Uuden ja Vanhan liiton ero.
Meille on sanottu 2. Kor. 3:18: -
Peittämättömin kasvoin.
Jumala haluaa, että meillä ei ole -
mitään syntiä, mitä emme ole Hänen kanssaan selvittäneet, -
että meillä ei siis ole peitettä kasvoilla.
Kun olemme tehneet syntiä, -
emme yleensä halua Jumalan katsovan meitä läheltä.
Toivomme, että Jumala kääntäisi kasvonsa meistä pois, -
eikä näkisi meidän likaisuuttamme.
Meidän pitäisi olla semmoisia astioita, -
että meillä on lyhyet tilivälit. Kasvoillamme ei ole peitettä.
Meidän ei tarvitse hävetä Jumalan edessä, -
koska Jeesus on kuollut meidän syntiemme puolesta.
Rukoilemme, että kääntäköön Herra kasvonsa sinun puoleesi.
Kasvojen kääntäminen tarkoittaa Herran suojelua, -
menestystä ja kaikkea hyvää.
Siksi rukoilemme, että Herra kääntäisi kasvonsa meidän puoleemme.
Me haluamme Jumalan suojelua ja siunausta.
Voit miettiä tässä, että sinullakin on ollut monenlaista vaikeutta -
ja ahdistusta. Eikö Jumalan katse siis olekaan sinussa?
Raamatussa Apostolien teoissa kuitenkin sanotaan, -
että monen ahdistuksen kautta meidän on mentävä -
sisälle Jumalan valtakuntaan.
Siunaus ei tarkoita, ettei meillä olisi -
kaikenlaisia vaikeuksia ja ahdistuksia tässä elämässä.
Joudumme monesti kokemaan, että meille tulee pahaa muiden kautta.
Saamme kokea vihollisen hyökkäystä.
Aina meillä on kuitenkin turva Jumalassa, Hänen suojeluksensa.
Nämä kaikki meidän kipumme ja tuskamme eivät ole hetkessä ohi.
Sinäkin voi tällä hetkellä kokea monenlaista kipua ja tuskaa, -
mutta Jumala on kuitenkin sinun vierelläsi.
Olen monessa asiassa huomannut, -
että ehkei heti auta, kun puolestamme rukoillaan.
Ehkä ahdistus ei saman tien lähde.
Silti pikkuhiljaa Jumala hoitaa niin, -
että asia selviää ja asioihin tulee ratkaisu.
Kun viivymme rukouksessa, olemme Jumalan kanssa kasvoista kasvoihin,
katsomme Häneen, niin Hän hoitaa meitä ja haavojamme.
Se tapahtuu aika monesti huomaamatta.
Ehkä mietimme muutaman vuoden päästä, -
mitä meissä onkaan tapahtunut.
Minulla kolme vuotta sitten ollutta ongelmaa ei olekaan enää.
Se on ratkennut tai jotain on minussa tapahtunut niin, -
etten enää pidäkään sitä ongelmana.
Kun ajattelemme Jumalan kasvoihin katsomista, -
niin kasvojen kääntäminen Jumalaan -
on samalla parannuksentekoa.
Tulemme siihen Jumalan silmien eteen ja haluamme, -
että olemme Jumalalle mieleen.
Apostolien tekojen luvussa 3 sanotaan: -
Voimme tehdä parannusta ja samalla toivoa, -
että meille tulevat taas virvoituksen ajat.
Me haluamme etsiä Jumalaa ja Hänen kasvojaan.
Monesti ihmiset tulevat rukoiltavaksi ja minä rukoilen.
Saan siinä ehkä tämmöistä Sanaa: -
Kun lähdemme hakemaan apua kipui- himme, ensimmäinen tehtävä on -
kääntyä Jumalan puoleen. Puhutaan vähän siitä vielä, -
mitä on se peittämättömin kasvoin katsominen.
Mikä meitä estää katsomasta Jumalaa peittämättömin kasvoin?
Se voi olla syyllisyys tai anteeksiantamattomuus, -
jokin, mitä emme jotenkin tuo siihen Jumalan eteen.
Meille on hirmu tärkeää, että pyydämme anteeksi syntejämme -
ja annamme anteeksi niille, jotka ovat tehneet meitä vastaan.
Silloin alamme nähdä sen Jumalan luonteen, -
miten Hänkin antaa anteeksi meille.
Meidän tulisi nähdä Jumalan luonne, että voisimme olla -
samanlaisia toisia kohtaan.
Kun saamme profetian sanaa, siinä on mukana myös -
Jeesus, Pyhä Henki ja Isä Jumala.
Kun saamme puhdasta profetiaa, niin voimme ajatella samalla, -
että Jeesus sanoo sinulle ne sanat tai Isä Jumala sanoo ne.
Hän katsoo sinua suoraan silmiin ja sanoo: -
"Olet minun rakas poikani tai tyttäreni. -
Sinä olet Kuninkaan poika tai Kuninkaan tytär. -
Minä rakastan sinua. Minä annan sinun syntisi anteeksi."
Kun me näin suostumme olemaan siinä Jumalan silmien alla, -
niin meissä alkavat kasvaa Hengen hedelmät: -
rakkaus, ilo, rauha, kärsivällisyys ystävällisyys, hyvyys, -
uskollisuus, lempeys ja itsehillintä.
Matteus 24:35 sanoo: -
Nämä Jeesuksen sanat ovat niitä Uuden liiton sanoja, -
jotka ovat meille henki ja elämä.
Tiedämme, ettemme aina saa kokea niin Hengen täyteyttä.
Emme ole semmoisessa ihanassa Pyhän Hengen läsnäolossa.
Silloin meillä on kuitenkin Jumalan Sana, Raamattu.
Se ei koskaan katoa. Jumalan Sanat pysyvät -
ja ovat meille oikeastaan se keskustelu Jumalan kanssa.
Saamme Raamatun Sanan kautta olla Jumalan lähellä -
ja katsoa Hänen kasvojaan, kuunnella Hänen sanojaan.
Kohdassa Johannes 15 meille sanotaan: -
Ajattelen, että meissä itsessämme ei ole niin paljon rakkautta, -
että pystyisimme omin voimin rakastamaan -
kuin ehkä kumppaniamme tai lapsiamme, -
mutta Jumala on antanut meille tehtävän rakastaa -
lähimmäisiämme, missä kuljemmekin.
Kun itse täytymme Jumalan rakkaudesta, -
niin me kykenemme antamaan rakkautta eteenpäin.
Olemme kuin magneetit vetäen ihmisiä meidän ja Jumalan lähelle.
Jos he saavat meidän kauttamme kokea Jumalan rakkautta, -
niin on helpompi ottaa Jeesus vastaan.
Meille on annettu tehtävä. (Joh. 9:4)
Hyviä sanoja, joita Jumala sinulle puhuu tällä hetkellä, -
on esim. Matteuksessa: -
Mikä ihana Sana sinulle, joka koet tällä hetkellä olevasi raskautettu.
Johanneksessa sanotaan: "En minä jätä teitä orvoiksi, -
vaan tulen teidän luoksenne."
Olen varhaiskasvattaja.
Lastenkasvatuksessa paljon puhutaan siitä, -
että olemme saaneet erilaisen kiintymyssuhteen riippuen siitä, -
miten onnellinen tai onneton lapsuus meillä oli.
Olemmeko saaneet vanhemmilta rakkautta?
Onko se ollut turvallista rakkautta -
vai onko se välillä ollut vaikka vihaa ja suuttumusta -
tai välinpitämättömyyttä?
Kiintymyssuhde paljon muodostuu siitä, -
miten sinun vanhempasi ovat katsoneet sinua.
Lastenpsykiatri Jari Sinkkonen on sanonut, -
että jos meillä on oikein läheinen ja turvallinen suhde Jumalaan, -
niin kiintymyssuhteemme voi korjautua.
Itsekin olen kokenut ihan sen saman.
Lähellä Jumalaa Hän hoitaa -
ja Hän jotenkin salatusti hoitaa meidän haavamme umpeen.
Kun rukoilen toisen puolesta, saan joskus Sanan, -
että Jumala hoitaa niin, että arvetkin häviävät.
Ei ole enää jälkeäkään siitä, että jossain on ollut haava.
Kohdassa Jesaja 58 meille puhutaan oikeasta paastosta.
Kun suhtaudumme lähimmäisiimme rakastaen, -
emmekä puhu pahaa, autamme toisia heidän hädässään, -
niin silloin omat haavamme kasvavat umpeen.
Ajattelen Jumalan tekevän salattua työtä.
Jumala ei jää velkaa. Kun teemme toisille hyvää, -
niin Jumala samalla hoitaa meitä.
Olemme puhuneet nyt siitä, -
mikä meidän suhteemme on ollut Jumalaan -
ja miten sitä kautta voimme löytää oikean suhtautumisen -
myös toisiin ihmisiin.
Mielelläni näytän tätä ikonitaulua. Se toisaalta kuvastaa sitä, -
että me katsomme Jumalaan ja Jumala katsoo meihin.
Sillä rakkaudella me voimme katsoa toisia ihmisiä.
Vihollisella on monta eri nimeä.
Voidaan esim. sanoa, että hän on erilleen heittäjä, -
riivaaja ja villitsijä. Tiedät, kun vihollinen hyökkää rukousryhmiin, -
perheeseen tai vanhempien ja lasten väliin, -
niin yleensä siinä on tämä meidän vihollisemme, riivaaja, -
joka tekee työtään ja haluaa erottaa ihmiset toisistaan.
Hän haluaa meille kaikkea pahaa.
Se hyvä, mitä muista saisimme, menee pois.
Mikä sitten seurakunnassa rakentaa yhteyttä?
Pyhä Henki. Jos meissä toimivat Hengen hedelmät, -
niin suhtaudumme paljon kärsivällisemmin toinen toisiimme.
Pyhän Hengen tehtävä on kutsua koolle, varustaa ja pyhittää.
Jos meillä on yhteinen tehtävä, jos tajuamme lähetyskäskyn: -
menkää ja tehkää kaikki kansat minun opetuslapsikseni, -
niin meidän on helppo löytää siinä matkakumppaneita.
Jos meitä yhdistää evankeliointi, varustaminen ja lähetys, -
jos pukeudumme Kristukseen, jos meillä on sama mieli kuin Jumalalla, -
niin meidän on helppo kohdata toiset -
ja löytää yhteyttä seurakunnasta.
Tietyllä tavalla pyhien yhteys on myös mittari.
Sillä voidaan myös mitata ja arvioida srk:n hengellinen tila -
ja se, perustuuko toiminta Pyhälle Hengelle.
Itse rukousryhmässä olleena ajattelen, -
että yleensä on ihanaa, jos srk:ssa toimivat armolahjat, -
ja sitä kautta voidaan varustaa toisia.
Profetian lahjakin voi toimia niin, -
että se rohkaisee kaikkia srk:n ruumiinjäseniä -
ja saa heitä toimimaan paremmin.
Oikea seurakunta on aina se, joka edistää pyhien yhteyttä -
ja uusien Jumalan lasten syntymistä tähän ilmapiiriin.
Toisaalta se ei saa olla liian sisäänlämpiävää, -
jotta uudetkin ihmiset voivat tulla sinne ja kokea olonsa kotoisaksi.
Jumalan rakkaus on aina kutsuvaa rakkautta.
Kutsutaan toisiakin siihen yhteyteen ja Jumalan rakkauteen.
Rukoillaan herätystä ja toivotaan, että moni tulee srk:n yhteyteen.
Matteus 6:33 sanoo, että Jumala on sanonut: -
Sinä, joka etsit kumppania tai ystävää, -
niin tule srk:n yhteyteen ja etsi Jumalaa ja Hänen hyvää tahtoaan.
Jumala johdattaa sinulle ne asiat, jotta et joudu kärsimään yksin.
Itse asiassa Hän myös täyttää sinua niin, -
että saat kokea ihanaa Jumalan läsnäoloa.
Irmeli Schütz Naisia kaivolla -ohjelmassa -
kertoo Englannissa tehdystä tutkimuksesta.
Siinä oli noin 2 000 osallistujaa.
Siinä tutkittiin, miksi toiset kokivat itsensä arvokkaaksi -
ja saivat kokea yhteenkuuluvuutta toisiin.
Toinen ryhmä sai taas koko ajan taistella -
omanarvontunteen ja itsetunnon kanssa -
ja he olivat yksinäisiä.
Tutkimus osoitti, että oli oikeastaan vain yksi muuttuja -
näitten ryhmien välillä.
Nämä, jotka kokivat olonsa rakastetuiksi, olivat ihmisiä, -
jotka tekivät kaiken kokosydämisesti ja heillä oli rohkeutta.
He uskalsivat rakastaa, ennen kuin heitä rakastettiin.
He uskalsivat olla rohkeita ja antaa rakkautta, -
vaikka eivät olleet varmoja, saavatko he rakkautta takaisin.
Heillä oli rohkeutta tunnustaa omat puutteensa ja virheensä -
ja he pystyivät tunnustamaan haavoittuvuutensa.
Kun tarpeeksi saat kokea Jumalan rakkautta, -
niin silloin kykenet hyväksymään omat puutteesi ja sen, -
että olet haavoittuva. Sinulla on myös rohkeutta ottaa askelia, -
rakastaa toista, vaikka et ole varma vastarakkaudesta.
Sinä et laske sitä, saatko yhtä paljon takaisin kuin annat.
Ehkä tällä hetkellä koet, että sinulla ei ole tätä rohkeutta, -
etkä uskalla tehdä asioita kokosydämisesti.
Silloin kun viivyt Jumalan lähellä, juttelet Hänelle päivittäin, -
Jumala pikkuhiljaa hoitaa sinun sisintäsi.
Kun Jumalan rakkaus täyttää sinut, silloin et ole liian tarvitseva.
Tiedämme kaikki, että jos ihminen on liian tarvitseva ja takertuu toiseen, -
niin se on toisesta niin ahdistavaa, että hän pakenee.
Mutta jos Jumalan rakkaus saa täyttää sinut niin, -
ettei sinun tarvitse takertua ihmisiin, -
niin yllättävästi huomaat, että ihmiset tulevatkin sinun lähellesi.
Me voimme olla niitä ystäviä, joille annetaan se viesti, -
että minä rakastan sinua ensin.
Minä uskallan rakastaa sinua tietämättä, miten sinä reagoit.
Sefanjan kirjassa Jumala sanoo sinulle.
Hän katsoo sinua silmiin ja sanoo: -
"Herra, sinun Jumalasi, on sinun kanssasi, -
hän on voimallinen, hän auttaa. Sinä olet Hänen ilonsa, -
rakkaudessaan hän tekee sinut uudeksi, -
hän iloitsee, hän riemuitsee sinusta."
Jos kuljet läpi tulen, -
älä pelkää.
Nosta pääsi.
Minä olen sinun kanssasi.
Jos kuljet halki vetten, -
älä pelkää.
Nosta pääsi.
Minä olen sinun kanssasi.
Olet silmissäni kallis, -
kallis ja kaunis.
Nosta pääsi.
Minä olen sinun kanssasi.
Minä olen sinut kalliisti lunastanut.
Minä olen sinut nimeltä kutsunut.
Minä annan ihmisiä sinun puolestasi, -
kansakuntia sinun hengestäsi.
Jos tulen läpi kuljet, -
ei se sinua polta.
Jos vetten halki kuljet, -
et sinä vajoa.
Sinä olet kallis, -
niin kallis ja kaunis.
Rakastan sinua.
Sinä olet minun.
Tämänkin ohjelmasarjan tekeminen on mahdollista -
vain vapaaehtoisen tuen varassa.
Tarvitsemme sinunkin rukoustukeasi. Tarvitsemme taloudellista tukea.
Kiitos tuestasi! Jumala sinua runsaasti siunatkoon.
Kaiken kauniiksi muutat.
Kahleet poistat.
Vaihdat murheet kiitokseen.
Tekstitys: Tuula-Riitta Virrankare